Mitia les balhèc ua explicacion precisa e longa sus tot açò qu'ère restacat damb es senhaus que Fiódor Pávlovich auie ideat entà Smerdiakov, les condèc çò que significaue cada còp ena hièstra e autanplan reprodusic aguesti senhaus hènt trucs ena taula; ara pregunta que li hec Nikolai Parfionovich de s'eth, en trucar ena hièstra deth vielh, auie hèt precisaments eth senhau que significaue: "A vengut Grushenka", responec damb precision que òc, qu'auie hèt, efectiuaments, aqueth senhau.